
REPUBLIKA HRVATSKA
TRGOVAČKI SUD U RIJECI
      Rijeka, Zadarska 1 i 3


U    I M E    R E P U B L I K E    H R V A T S K E


R J E Š E N J E


	Trgovački sud u Rijeci, po sucu Danieli Korlević, u postupku radi sklapanja predstečajne nagodbe, odlučujući o prijedlogu predlagatelja dužnika pojedinca ĐORĐE MAĆEŠIĆ vl. obrta HUBERTUS Rijeka, Vladivoja i Milivoja Lenca 73a, OIB 96295342948, dana 03. prosinca 2015. godine

r i j e š i o    j e

I.    	Odobrava se sklopljena predstečajna nagodba između dužnika pojedinca ĐORĐE MAĆEŠIĆ vl. obrta HUBERTUS Rijeka, Vladivoja i Milivoja Lenca 73a, OIB 96295342948 i vjerovnika predstečajne nagodbe čije su tražbine utvrđene:

	1.
	54382731928
	GRAD RIJEKA, Rijeka, 
Korzo 16

	2.

	18683136487
	REPUBLIKA HRVATSKA
MINISTARSTVO FINANCIJA
POREZNA UPRAVA



Odobrenom nagodbom dužnik pojedinac se obvezuje na temelju rješenja o prihvaćanju Plana financijskog restrukturiranja koji se kod Financijske agencije Rijeka vodi pod posl. br. Klasa: UP-1/110/07/15-01/8141, Ur. br: 04-06-15-8141-36 od 31. kolovoza 2015. g. vjerovnicima predstečajne nagodbe: 

1. Dužnik pojedinac dužan je vjerovniku GRADU RIJECI, RIJEKA, Korzo 16 podmiriti tražbinu u iznosu od 6.693,45 kn u 36 jednakih mjesečnih anuiteta po sklapanju predstečajne nagodbe.

2. Dužnik pojedinac dužan je vjerovniku REPUBLICI HRVATSKOJ, MINISTARSTVU FINANCIJA, POREZNOJ UPRAVI podmiriti glavni dug u iznosu od 338.970,82 kn u 36 jednakih mjesečnih anuiteta i kamatu po stopi od 4,5% godišnje, po sklapanju predstečajne nagodbe. 
 
II. 	Predstečajna nagodba je sklopljena kada je potpišu dužnik pojedinac i vjerovnik čija tražbina čini potrebnu većinu iz čl.63. ZFPPN-i.

III. 	Predstečajna nagodba ima snagu ovršne isprave za sve vjerovnike čije su tražbine utvrđene.
 
IV. 	Neispunjenjem obveza dužnika pojedinca prema vjerovnicima ove Nagodbe, vjerovnici stječu pravo da na temelju ove Nagodbe ispunjenje obveze traže izravno putem Financijske agencije.
 
V. 	Ovo rješenje dostavlja se Financijskoj agenciji koja će isto po primitku bez odgode objaviti na svojim web-stranicama.

VI. 	Ovo rješenje dostavlja se Obrtnom registru, Službi za gospodarstvo Rijeka, radi upisa činjenice sklapanja predstečajne nagodbe nad dužnikom pojedincem (čl.84 st.2. ZFPPN-i).

Obrazloženje

	Dužnik pojedinac je temeljem članka 66. st.1. Zakona o financijskom poslovanju i predstečajnoj nagodbi (NN 108/12, 144/12, 81/13 i 112/13 dalje: ZFPPN-i) podnio sudu prijedlog za sklapanje predstečajne nagodbe. 
	U postupku predstečajne nagodbe provedenim pred nagodbenim vijećem Financijske agencije, na ročištu za glasovanje, potrebna većina propisana čl. 63. ZFPPN-i je prihvatila plan financijskog restrukturiranja. 
	Nakon što je sud utvrdio da su kumulativno ispunjene zakonske pretpostavke za sklapanje predstečajne nagodbe propisane čl.66. st.1. do 4. ZFPPN-i, odredio je ročište radi sklapanja predstečajne nagodbe temeljem čl.66. st. 5. ZFPPN-i.
	Oglas o ročištu radi sklapanja predstečajne nagodbe objavljen je isticanjem na e-oglasnoj ploči suda 14. listopada 2015. godine, te objavom na web-stranicama Financijske agencije od 14. listopada 2015. godine, sukladno čl. 66. st. 6. ZFPPN-i, čime se smatra da su na ročište radi sklapanja predstečajne nagodbe uredno pozvani dužnik pojedinac  i vjerovnici predstečajne nagodbe. 
	Na održanom ročištu, 03. prosinca 2015. godine svoj pristanak na plan financijskog restrukturiranja dali su dužnik pojedinac i vjerovnik koji sudjeluje u glasovanju s utvrđenom tražbinom u visini od 461.474,63 kn i čija tražbina čini potrebnu većinu iz čl.63. st.2. ZFPPN.
	Obzirom da su za predloženi plan financijskog restrukturiranja svoj pristanak dali dužnik pojedinac i vjerovnik koji je prihvatio plan financijskog restrukturiranja, a čija tražbina čini potrebnu većinu iz čl.63. ZFPPN-i, kao i činjenicu da je sadržaj predložene nagodbe u skladu s općim pravilima o sudskoj nagodbi, te da je njezin sadržaj u bitnim sastojcima odgovarajući prihvaćenom planu financijskog restrukturiranja dužnika pojedinca, temeljem čl. 66. st. 9. odlučeno je kao u točki I. izreke rješenja.

U Rijeci, 03. prosinca 2015. godine
				                              Sudac
                                                                 Daniela Korlević 

UPUTA O PRAVNOM LIJEKU:
Protiv rješenja dopuštena je žalba Visokom trgovačkom sudu Republike Hrvatske. Žalba se podnosi putem ovog suda, u tri primjerka, u roku od 8 dana od dana dostave prijepisa ovog rješenja. 






DNA:
· dužnik pojedinac uz poziv na plaćanje sudske pristojbe za prijedlog sklapanja predstečajne nagode 500,00 + 100,00 kn
· FINA 
· Obrtni registar, Služba za gospodarstvo Rijeka, po pravomoćnosti
       -     e-oglasna ploča

U Rijeci, 03.12.2015.g.

Sudac
Daniela Korlević

